Dagalaifus

Dagalaifus (nescimus, quando natus quandove mortuus sit) paganus magister militum ac vir publicus Romanus origine Germanica saeculo quarti erat.

Cursus honorum
Dagalaifus anno 361 ab imperatore Iuliano comes domesticorum nominatus et contra Lucillianum magistrum militum seditiosum missus est, qui apud Sirmium cepit. Anno 363 Iulianum in expeditionem Persicam sequebatur, quae magnam in calamitatem Romanos duxit, praesertim cum die 26 Iunii 363 Iulianus proelio sauciatus et necatus est. Duces militum de novo imperatore deliberaverunt: Praeter Dalagaifum etiam Flavius Nevitta e factione pagana occidente atque Arintheus et Victor Christiani ex oriente. Primo Saturninius Secundus Salutius ab eis imperator electus est, sed hic propter aetatem provectam negavit. Deinde tumultuantibus paucis Iovianus electus estAmmianus Marcellinus, Res gestae, XXV 3. Iovianus Dagalaifum magistrum militum fecit, postea Valentinianum II imperatorem in Galliam sequebatur magister militumOp.cit., XXVI 5,2, cuius imperio etiam faveratOp.cit. XXVI 1,6. Anno 366 Dagalaifus una cum Gratiano filio infante Valentiniani consul factus estOp.cit., XXVI 9,1. Itaque ab expeditione contra Alamannos, qui incursiones in Galliam fecerant, revocatus est, ut insignia consulatus acciperetOp.cit., XXVII 2. Nihil postea de eo audimus.

Notae

Categoria:Senatores
Categoria:Milites Romani antiqui
Categoria:Germani